O zi de neuitat pentru Emilian – 12 ani sărbătoriți în stil rapidist! Pe 27.10.2025 am trăit o experiență cu adevărat specială la meciul Rapid București – Unirea Slobozia, încheiat cu o victorie frumoasă, 4-1 pentru Rapid! Pentru ziua lui de naștere, i-am făcut lui Emilian o surpriză de neuitat: a fost player escort, intrând pe teren de mână cu jucătorul Lars Kramer. Emoțiile au fost la cote maxime din primul moment – de la intrarea pe stadion, la turul special pe care l-am făcut, până la întâlnirea cu jucătorii preferați. Am primit autografe, fotografii și multe zâmbete, iar Emilian a fost în centrul atenției, cu ochii strălucind de bucurie și emoție. A fost o zi plină de energie, emoții și mândrie rapidistă, o amintire pe care o vom păstra mereu în suflet. Mulțumim Rapid (prin reprezentanții săi la acest program - Andrei și colegii săi) pentru experiența oferită și pentru modul în care faceți copiii să se simtă parte din familie!